สวัสดีค่ะ ยายอายุประมาณ 93 ปี ไม่ทานอาหาร ดื่มน้ำได้น้อยมาก ร่างกายผอมจนเห็นกระดูก ผิวหนังแห้งมาก มีโรคประจำตัวคือ เบาหวาน พอจะมีวิธีการรักษาเบื้องต้นก่อนไหมคะ ที่บ้านไม่อยากให้ไป รพ.เพราะกลัวการสอดท่ออาหารค่ะ คุณ
สวัสดีค่ะ งาน,ในผู้สูงอายุ ความอยากอาหารมักจะลดลง โดยมีได้หลายสาเหตุ ได้แก่- ผู้สูงอายุต้องการพลังงานต่อวันน้อยกว่าวัยอื่นๆ เพราะมักจะไม่ได้ออกแรงทำกิจกรรม- การรับกลิ่นและรสชาติลดลง ความอร่อยจึงลดลง- ระบบย่อยอาหารทำงานลดลง อาหารอยู่ในกระเพาะอาหารและลำไส้นานขึ้น ทำให้รู้สึกอิ่มนาน- มีปัญหาในการเคี้ยวและกลืนอาหาร เช่น ฟันหลุด ฟันหัก มีภาวะกลืนลำบาก- มีโรคเกี่ยวกับระบบประสาท เช่น โรคพาร์กินสัน และโรคปลอกประสาทเสื่อมแข็ง สมองเสื่อม- มีปัญหาการนอนหลับ ทำให้รู้สึกอ่อนเพลีย ไม่กระปรี้กระเปร่า และไม่อยากอาหาร- มีปัญหาทางจิตใจ เช่น มีความเครียด ซึมเศร้า วิตกกังวล- การรับประทานอาหารเพียงลำพัง อาจทำให้ผู้สูงอายุบางคนไม่อยากอาหารได้- โรคเรื้อรังอื่น ๆ เช่น โรคหัวใจ โรคเบาหวาน โรครูมาตอยด์ ภาวะไทรอยด์ฮอร์โมนต่ำ ไตเรื้อรัง ปอดเรื้อรัง โรคมะเร็ง เป็นต้น- ผลข้างเคียงจากการใช้ยาบางชนิด เช่น ยาปฏิชีวนะ ยาต้านเศร้า ยารักษาโรคเบาหวาน ยาเคมีบำบัด เป็นต้นในเบื้องต้น หากเป็นโรคเบาหวานอยู่ แนะนำควรลองเจาะเลือดตรวจดูระดับน้ำตาลในเบื้องต้นก่อน เพราะหากทานอาหารไม่ได้ และยังคงทานยารักษาเบาหวานอยู่ ระดับน้ำตาลในเลือดอาจลดต่ำลงจนเป็นอันตรายได้ค่ะ โดยหากมีเครื่องตรวจวัดระดับน้ำตาลที่เจาะเลือดจากปลายนิ้วได้ ก็ควรตรวจดู แต่หากไม่มี แนะนำควรให้ยายหยุดทานยารักษาเบาหวานไปก่อน และควรพาไปเจาะเลือดตรวจดูค่ะส่วนการที่ดื่มน้ำได้น้อยมาก หากยายมีปัสสาวะออกน้อยด้วย คือน้อยกว่า 3 ครั้งต่อวัน อาจเสี่ยงต่อการเกิดภาวะไตวายเฉียบพลันได้ รวมถึงอาจเสี่ยงต่อการเกิดภาวะความดันโลหิตต่ำจากการขาดน้ำ ซึ่งอาจอันตรายจากการเกิดภาวะช๊อกตามมาได้ ดังนั้น แนะนำว่าควรรีบพายายไปพบแพทย์โดยเร็วค่ะ ทั้งนี้ หากแพทย์ประเมินแล้วว่ามีภาวะขาดน้ำ ก็จะมีการให้น้ำเกลือทางหลอดเลือด ส่วนเรื่องอาหาร หากไม่ต้องใส่สายให้อาหาร ก็สามารถแจ้งความประสงค์กับแพทย์ได้ และโดยปกติแล้วในเบิ้องต้น แพทย์จะหาสาเหตุของอาการไม่อยากทานอาหาร และรักษาสาเหตุนั้นก่อน จะไม่ได้มีการรีบใส่สายอาหารหากผู้ป่วยไไม่พร้อมค่ะ